5.pielikums

Ministru kabineta

2014.gada \_\_.\_\_\_\_\_\_\_

noteikumiem Nr.\_\_\_\_

**Biznesa plāna paraugs**

**1. Informācija par komercsabiedrību:**

1.1. īsa vēsture;

1.2. darbības nozare. Ja vairākas, norāda būtiskākās nozares pēc apgrozījuma pēdējos trijos noslēgtajos finanšu gados;

1.3. esošo produktu vai pakalpojumu apraksts un noieta tirgi (produktu grupas, nosaukums, īpašības, tehniskie parametri, kvalitāte, pielietošanas veids, tirdzniecības zīmes u.c. īpašības);

1.4. komercsabiedrības struktūra, pamatdarbības vieta un struktūrvienības (ja tādas ir);

1.5. pieejamie resursi (tai skaitā, raksturojot pašlaik esošās tehnoloģijas un iekārtas);

1.4. komercsabiedrības īstermiņa un ilgtermiņa mērķi;

1.5. komercsabiedrības stipro un vājo pušu, iespēju un draudu (*SWOT*) analīze;

1.6. komersanta darbības raksturīgākie finanšu ekonomiskie rādītāji pēdējos trijos gados;

1.7. saistīto komercsabiedrību apraksts – nosaukums, reģistrācijas numurs, galvenās darbības nozares, galvenie produkti vai pakalpojumi (par katru saistīto komercsabiedrību);

1.8. informācija par komercsabiedrības vadību un projekta īstenošanā iesaistītajiem darbiniekiem.

**2. Projekta īstenošanas apraksts:**

2.1. projekta mērķis un pamatojums, kāpēc komercsabiedrība vēlas īstenot projektu;

2.2. problēmas apraksts, tās risinājums un optimālā risinājuma izvēles pamatojums, ieguvumi no projekta īstenošanas;

2.3. projekta īstenošanas vieta – norādot precīzu adresi un kadastra numuru;

2.4. projekta īstenošanas laika grafiks;

2.5. projekta finansēšanas plāns;

2.6. projekta īstenošanai nepieciešamie tehniskie līdzekļi (piemēram, iekārtas, ēkas, aprīkojums, to tehniskie parametri, paredzamās jaudas):

2.6.1. katras 2.6.punktā norādītā tehniskā līdzekļa nepieciešamības pamatojums projekta mērķa sasniegšanai un iekārtu pielietojums (skaidro katras iekārtas plānoto pielietojumu un noslodzi preču ražošanas vai pakalpojuma sniegšanas procesā, raksturojot katras iekārtas funkcijas);

2.6.2. ja projekta ietvaros plānotas būtiskas pārmaiņas ražošanas procesā, papildus apraksta ražošanas un pakalpojumu sniegšanas ciklu un procesus pirms projekta īstenošanas un pēc projekta īstenošanas, skaidrojot galvenās izmaiņas procesos, projekta ietvaros iegādājamo iekārtu pielietojumu un nepieciešamību jaunajā ražošanas un pakalpojumu sniegšanas procesā, vienlaikus norāda iekārtu galveno parametru atšķirības un ar modernizējamo darbību saistīto komercsabiedrības esošo aktīvu amortizācijas vērtību iepriekšējo triju fiskālo gadu laikā.

**3. Projekta rezultātā ražoto produktu un sniegto pakalpojumu apraksts:**

3.1. projekta rezultātā ražoto produktu un sniegto pakalpojumu apraksts (tehniskās, funkcionālās u.c. īpašības), raksturojot produktus un pakalpojumus, kādus komercsabiedrība ražos un sniegs pēc projektā norādīto ilgtermiņa ieguldījumu veikšanas;

3.2. ja projekta ietvaros plānots uzsākt tādu jaunu produktu ražošanu vai pakalpojumu sniegšanu, kuru komercsabiedrība iepriekš nav ražojusi, salīdzina pašlaik projekta iesniedzēja ražotos produktus un sniegtos pakalpojumus ar projekta rezultātā ražotajiem produktiem un sniegtajiem pakalpojumiem, norādot galvenās atšķirības, piemēram, tehniskajā specifikācijā, sastāvdaļās, aprīkojumā un materiālu uzlabojumos, iekļautajā programmatūrā, lietotājam draudzīgu vai citu funkcionālu raksturojumā (sniedz pamatojumu, kādas priekšrocības nodrošina minētās atšķirības un to nepieciešamību klientam);

3.3. projekta rezultātā ražoto produktu un sniegto pakalpojumu pielietojums.

**4. Projekta ietekme uz Latvijas tautsaimniecību:** –sniedz informāciju, kā projekta iesniedzējs iesaistīs vietējās komercsabiedrības, norādot, kādas izejvielas un pakalpojumi tiks izmantoti projektā un to apjomus. Norāda *euro* plānoto pakalpojumu un produktu darījumu apjomu ar vietējām komercsabiedrībām. Sniedz informāciju par tautsaimniecības tiešajiem un netiešajiem ieguvumiem projekta īstenošanas gadījumā.

**5. Tirgus un nozares analīze:**

5.1. patērētāju analīze (komersantu un iedzīvotāju);

5.2. konkurentu analīze, to tirgus daļas un attīstības prognozes;

5.3. mērķa tirgus analīze (projekta ietvaros ražojamo produktu (pakalpojumu) būtiskāko noieta tirgu raksturojums):

5.3.1. vietējais tirgus (kurš reģions, teritorija) vai ārvalstu tirgus (eksports, uz kurām valstīm un kādos apjomos, pamatojot prognozētos rādītājus);

5.3.2. produkta patērētāji – citas komercsabiedrības vai iedzīvotāju grupas;

5.3.3. patēriņa tirgu apjoms (piemēram, pēdējo piecu gadu laikā konkrētā produkta patēriņš gadā (vai mēnesī);

5.4. izplatīšanas kanālu analīze;

5.5. tirgvedības (mārketinga) plāns:

5.5.1. cenu politika;

5.5.2. atrašanās vieta;

5.5.3. tirdzniecības veicināšana un reklāma;

5.6. informācija par nozari, kurā darbosies komercsabiedrība – nozares pamatrādītāji (vēlams – pamatoti uz Latvijas oficiālo statistiku), piemēram:

5.6.1. Latvijā kopumā saražotais attiecīgās nozares produkcijas vai sniegto pakalpojumu fiziskais apjoms un apjoms naudas izteiksmē pēdējo triju līdz piecu gadu laikā, nozares nozīmīgums Latvijas tautsaimniecībā;

5.6.2. nozares tendences un to analīze, cikliskums, sezonālās svārstības;

5.6.3. nozares attīstības perspektīvas – ražošanas vai pakalpojumu apjomu prognozes turpmākajiem trim līdz pieciem gadiem.

**6. Projekta finansiālais pamatojums:**

6.1. pieņēmumi, uz kuriem pamatota finanšu prognoze:

6.1.1. par valsts ekonomisko stāvokli (inflācijas, nozares attīstība kopumā);

6.1.2. par ekonomisko stāvokli ārvalstīs, ar kuru komercsabiedrībai ir attiecības;

6.1.3. par komercsabiedrības attīstības rādītājiem;

6.1.4. par iespējamiem finanšu resursiem, to avotiem;

6.1.5. par cenu politiku;

6.1.6. par tirgus attīstību;

6.2. bilance (par trīs gadiem pēc projekta īstenošanas);

6.3. projekta peļņas vai zaudējumu aprēķins (par trīs gadiem pēc projekta īstenošanas);

**7. Pielikumi** – biznesa plānā minēto faktu un atzinumu apstiprinošo dokumentu kopijas, shēmas, tabulas, diagrammas, tirgus pētījumu rezultāti, konkurences analīze, produkcijas rentabilitātes analīze, ar klientiem un piegādātājiem noslēgto līgumu, sertifikātu, ekspertīžu rezultātu un citu dokumentu kopijas.

Ekonomikas ministre D.Reizniece-Ozola

Vīza:

Valsts sekretārs M.Lazdovskis

10.11.2014. 11:14

721

E.Fernāts

67013053

Edmunds.Fernats@em.gov.lv